kardosdrur/scandi-wiki huggingface dataset:
Maibritt Saerens

Maibritt Saerens (født 25. maj 1970 i Silkeborg) er en dansk skuespiller. Hun er uddannet fra skuespillerskolen ved Aarhus Teater i 1999 og har siden optrådt både der og hos Det kongelige Teater, men fik sit store folkelige gennembrud i tv-serien Krøniken.

I 2000 modtog hun Årets Reumert/Talentprisen.

Maibritt Saerens har tidligere været samboende med David Rousing.

Filmografi

Film

Tv-serier 

 Forbrydelsen (2 afsnit, 2007)
 2900 Happiness (49 afsnit, 2007-2009)
 Sommer (1 afsnit, 2008)
 Livvagterne (7 afsnit, 2009)
 Arvingerne (2 afsnit, 2014)
 Vera (britisk tv-serie, 1 afsnit, 2014)
 Kampen om det tunge vand (norsk tv-serie, 6 afsnit, 2015)
 Ø (fransk tv-serie, 5 afsnit, 2016)
 Bedrag (8 afsnit, 2016)
 Sprinter Galore (7 afsnit, 2018) 
 Sommerdahl sæson 3 og 4 (2022,2023)

Eksterne henvisninger 
 

Personer fra Silkeborg
Tv-skuespillere fra Danmark
Teaterskuespillere fra Danmark
Yggdrasil (flertydig)

Yggdrasil er verdenstræet i nordisk mytologi og har lagt navn til mange forskellige institutioner og foreninger. Ordet findes i to nærtbeslægtede stavemåder, hvoraf den med to g-er dog er langt den mest almindelige.

 Yggdrasil – verdenstræet fra nordisk mytologi.
 Yggdrasils fire hjorte
 Yggdrasil (band) – musikgruppe fra Færøerne.
 Ygdrasil (frimurerloge).
 Yggdrasil (Enslaved-demo), en demo fra 1992 af det norske black metal-band Enslaved
 Yggdrasil (Vlad-demo), en demo fra 1994 af det franske black metal-band Blut aus Nord (dengang under navnet "Vlad")
Specifik ledningsevne

Specifik konduktivitet, specifik ledningsevne eller elektrisk konduktivitet σ er en egenskab ved elektriske ledere. Konduktivitet er den multiplikative inverse af elektrisk resistivitet.

Tabel over specifikke konduktiviteter 
Tabel over specifikke konduktiviteter for nogle almindelige materialer, sorteret efter specifik konduktivitet:

Se også 
 Elektrisk resistivitet - den inverse størrelse af specifik ledningsevne

Eksterne henvisninger 
 EnvironmentalChemistry.com: Periodic Table of Elements. Sorted by Electrical Conductivity

Elektriske fænomener
Ledningsevne

Ledningsevne eller konduktivitet har flere betydninger:
 Varmeledningsevne, termisk konduktivitet, varme konduktivitet
 Elektrisk ledningsevne eller elektrisk konduktivitet:
 Elektrisk konduktans, elektrisk ledningsevne – måles i siemens.
 Specifik konduktivitet, specifik ledningsevne – elektrisk egenskab ved ledere.
Nagelsti

Nagelsti er en lille by på det østlige Lolland beliggende i Guldborgsund Kommune, Region Sjælland, ca. 5 kilometer fra Nykøbing Falster. Byen har . Den ligger i Toreby Sogn ud til sundet mellem skov, eng og land, placeret mellem byerne Toreby (vest), Sundby (nord), Priorskov (syd) og sundet Guldborg Sund (øst). Indbyggertallet var på sit højeste i 1981, hvor der boede 641 indbyggere i byen. Nagelsti er også forekommende som bondetilnavn på Lolland.

Byens historie 
Nagelsti er en gammel landsby med flere gårde, som er samlet i et gårdlaug (bylaug), med et historisk bytræ i centrum. Priorskov var Nagelstis gamle hovedgård. Bytræet var historisk samlingspunkt for ungdommen, hvortil var knyttet ritualer og festligheder forår, midsommer og høst. I bytræets stensætning er tilhugget i granit beskrevet vigtige begivenheder i byens og landets historie. Den første sten daterer sig tilbage til 1787, hvor loven om fæstebøndernes pligter og rettigheder, bl.a. afskaffelse af træhesten, halsjernet m.v., omtales. Stavnsbåndets opløsning (1788) omtales i Junigrundloven (1849); de første gårde i byen overgik til arvefæste (1874) m.m. Den seneste daterede sten er rejst til minde om Dannmarks befrielse den 5. maj 1945.

Nagelsti nævnes i historiske kilder så tidligt som 1315, hvor Erik, søn af Valdemar, konge i Sverige overgav alt sig gods "løst og fast" i Toreby og i Toreby Sogn (som omfattede Rykkerup, Nagelsti, Sundby og Store Avnede) for en sum sølv og penge der var ham skyldig. Bopladsstedet er dog langt ældre, da Nationalmuseet har udgravet stenalderbopladser rige på fund, bl.a. i Nagelsti Engmose.

I slutningen af 1960'erne begyndte kommunen at udstykke grunde til parceller – især på det nedlagte savværks grund. Der lå også en gammel skole i Nagelsti, som i dag er privatbolig.

Seværdigheder 
Hele Sydøstlolland er rigt på velbevarede oldtidsminder, runddysser, langdysser og jættestuer. Især Frejlev Skov, beliggende godt 10 kilometer syd for Nagelsti, er så rig på oldtidsminder, at de kan beses på en kort vandring. Der findes mange kendte mindesmærker fra Danmarks forhistorie i Nagelsti, men en del blev bortryddet af bønder før en fredning var mulig; 18 stendysser og 16 jordhøje (6 jordhøje og 11 stendysser er ryddet).

Sydøst for Nagelsti findes Skejten, som er et meget smukt landskab af national betydning. Kunstnere har gennem mere end 100 år holdt til på stedet og Folketingets store forsamlingssal er i sin bagende udsmykket med de to store, velkendte Olaf Rude malerier af Skejten. Begge malerier er udtryk for dansk impressionisme og lollandsk natur. Skejten er en lille halvø på Guldborg Sunds vestlige bred, ca. midtvejs mellem Nysted og Nykøbing Falster. Navnet Skejten er et udtryk for "usikker, slingrende bevægelse af benene (fødderne)" og hentyder i denne sammenhæng til at stedet i Middelalderen er blevet brugt til hestekampe. Området har været fredet siden 1917.

Kilder

Galleri 

Byer på Lolland
Byer i Guldborgsund Kommune
Mother Earth Tour

Mother Earth Tour blev udgivet i 2003 af Within Temptation en DVD med musikvideoer, liveoptræden og meget andet.

DVD 1:

Live Concerts:
Deceiver Of FoolsCaged
Mother EarthEnter
Our FarewellThe Dance
The PromiseIntro
Dark WingsRestless
Deep WithinNever-Ending Story
Ice QueenMusic Videos: The Dance
Ice QueenMother Earth

DVD 2: 

Backstage
At Pinkpop, 
In Mexico, 
At Broerenkerk, Tivoli, De Melkweg, Ozzfest, 
Rock Werchter, Parkpop, Gelredome, Pukkelpop 
And Lowlands. Making Of ...
The mother earth album og cover

The mother earth musik video credits
Impressions And Interviews
Isabelle & Stenders 'Vroeg 3fm', TV West(Pop), 
2mxl "Ice Queen" Acoustic, Tmf Awards, Rock 
Werchter Veronica Special And More... Extra
"Ice Queen" Multi Angle Version 
Broerenkerk Zwolle

Musikvideoer og DVD-er
Weltervægt

Weltervægt er en af de klassiske vægtklasser i boksning, og var oprindeligt placeret over letvægt og under mellemvægt. I dag ligger weltervægt over let-weltervægt (også kaldet super-letvægt) og under let-mellemvægt (også kaldet super-weltervægt). 

I professionel boksning er vægtgrænsen for weltervægt 147 engelske pund (66,678 kilogram) og for amatører 69 kg.

De danske boksere Jørgen Hansen og Hans Henrik Palm har begge vundet det professionelle europamesterskab i weltervægt. 

Weltervægt benyttes også som vægtklasse i andre sportsgrene end boksning, men har da andre definitioner.

Vægtklasser i boksning
Nitrocellulose

Nitrocellulose (eller skydebomuld, nitrovat, springvat, springbomuld) er et yderst brandfarligt stof, der fremkommer ved en blanding af cellulose og salpetersyre.

Stoffet blev opdaget i 1846 ved et uheld, da den tysk-svejtsiske kemiker Christian Friedrich Schönbein spildte noget koncentreret salpetersyre (HNO3) på bordet. Dette skyndte han sig at tørre op med en klud, som var lavet af cellulose (f.eks. bomuld). Kluden blev efterfølgende hængt til tørre over hans brændekomfur. Da den var blevet tør brød den i brand og eksploderede.

Denne metode er siden blevet videreudviklet ved at blande 1 del salpetersyre og 1 del svovlsyre (H2SO4), lade noget bomuldsvat opsuge syreblandingen og lade den trække i 25 minutter, og efterfølgende skylle vattet fri for syre og lade det tørre, ved temperaturer under 100°C.

Nitrocellulose, eller skydebomuld, er et meget godt alternativ til sort krudt, da det udvikler et dobbelt så stort gastryk som en tilsvarende mængde sort krudt, og den udviklede røg er meget svag.

Nitrocellulose bruges også til fremstilling af celluloid, en form for plastik, der før i tiden blev meget anvendt.

Se også 
Røgsvagt krudt

Eksterne henvisninger 

Sprængstoffer
Våben
Kvælstofforbindelser
Letvægt (boksning)

Letvægt er en af de klassiske vægtklasser i boksning, og var oprindeligt placeret over fjervægt og under weltervægt. I dag ligger letvægt over junior-letvægt (også kaldet super-fjervægt) og under let-weltervægt (også kaldet super-letvægt). 

I professionel boksning er vægtgrænsen for letvægt 135 engelske pund (61,235 kilogram) og for amatører 60 kg.

Jørgen Johansen, Børge Krogh og Gert Bo Jacobsen har alle vundet det professionelle europamesterskab i letvægt. 

Den eneste danske guldmedalje i olympisk boksning er vundet i letvægtsklassen af Hans Nielsen, der vandt guld ved ved Sommer-OL 1924. Gotfred Johansen vandt sølv i klassen ved Sommer-OL 1920 og Svend Wad vandt bronze ved Sommer-OL 1948. Grænsen for letvægt for amatører var dog anderledes dengang, hvor grænsen gik fra 58 kg til 62 kg. 

Letvægt benyttes også som vægtklasse i andre sportsgrene end boksning, men har da andre definitioner.

Vægtklasser i boksning

simple:Lightweight
Ruud Adrianus Jolie

Ruud Adrianus Jolie (Født Rudolf Adrianus Jolie 19. april 1976 i Tilburg, Holland) er hovedguitarist i det hollandske goth metal-band Within Temptation.

Diskografi 
 The Outsidaz 2001		The Outsidaz
 Attacks When Provoked 	 	 2002		Lieke
 All in Hand 				 2002		Rosemary’s Sons
 Mother Earth Tour Live CD 		2002		Within Temptation
 Luidkeels 				 2003		Vals Licht
 Running Up That Hill	 	2003		Within Temptation
 The Silent Force 			2004		Within Temptation
 Woensdag Soundtrack				2004		Asura Pictures
 The Silent Force Tour Live CD			2005		Within Temptation

Musikere fra Nederlandene
Rockguitarister
Within Temptation
Fluevægt

Fluevægt er en vægtklasse i boksning, og repæsenterede oprindeligt den letteste af vægtklasserne for seniorer, og var placeret under bantamvægt. I dag er der i boksesporten opfundet en række supplerende vægtklasser, der ligger over og under fluevægt. 
I professionel boksning har der siden 1975 været let-fluevægt under fluevægt, og siden 1980 har super-fluevægt ligget over fluevægt. Super-fluevægt anerkendes dog ikke i officiel amatørboksning som defineret af AIBA. Let-fluevægt har været anerkendt i amatørboksning for seniorer siden 1968.

I professionel boksning er vægtgrænsen for fluevægt 112 engelske pund (50,802 kilogram) og for amatører 52 kg. Grænsen i amatørboksning har været flyttet flere gange, og den nuværende grænse har været gældende siden 2010. 

Fluevægt benyttes også som vægtklasse i andre sportsgrene end boksning, men har da andre definitioner.

Fluevægt i professionel boksning 

Vægtklassen fluevægt er den nyeste af de 8 "klassiske" vægtklasser inden for boksning. Oprindeligt boksede de letteste boksere i klassen bantamvægt, men kort efter år 1900 dukker betegnelsen fluevægt op. Den første registrerede officielle titelkamp i vægtklassen under navnet Fluevægt fandt sted i England den 25. maj 1903, hvor Owen Moran vandt det britiske mesterskab i klassen. Owen havde dog forinden bokset en række titelkampe, men disse var annonceret som værende mesterskabet i eksempelvis 108-punds og 110-punds-klassen. Først i 1913 arrangeres en VM-kamp i vægtklassen fluevægt, da englænderen Sid Smith vinder verdensmesterskabet i en kamp mod den franske mester i klassen Eugene Criqui. Kampen var tillige annonceret som værende også om europamesterskabet. Der var dog ikke fuld anerkendelse af VM-titlen fra amerikansk side, og først i 1916 kunne der kåres en generelt anerkendt mester i klassen, da waliseren Jimmy Wilde i London stoppede amerikaneren Young Zulu Kid i 11. omgang. 

To danskere er blevet europamestre i fluevægt: Eyub Can (1989) og Jesper D. Jensen (1996-1997). Den kenyanske fluevægter Stephen Muchoki var baseret i Danmark i en stor del af sin karriere, hvor han bl.a. boksede om VM-titlen.

Fluevægt i amatørboksning 
Fluevægt har været på det olympiske bokseprogram siden boksning optrådte første gang ved de Olympiske Lege i St. Louis i 1904. Første olympiske mester i klassen var amerikaneren George Finnegan, der få dage efter finalen tillige stillede op i finalen i bantamvægt, som han dog tabte. Finnegan opnåede således såvel guld- som sølvmedalje i boksning ved det samme OL.

Olympiske mestre 
 1904 –  George Finnegan
 1920 –  Frankie Genaro
 1924 –  Fidel LaBarba
 1928 –  Antal Kocsis
 1932 –  István Énekes
 1936 –  Willy Kaiser
 1948 –  Pascual Pérez
 1952 –  Nate Brooks
 1956 –  Terence Spinks
 1960 –  Gyula Török
 1964 –  Fernando Atzori
 1968 –  Ricardo Delgado
 1972 –  Georgi Kostadinov
 1976 –  Leo Randolph
 1980 –  Petar Lesov
 1984 –  Steve McCrory
 1988 –  Kim Kwang-sun
 1992 –  Choi Chol-su
 1996 –  Maikro Romero
 2000 –  Wijan Ponlid
 2004 –  Yuriorkis Gamboa
 2008 –  Somjit Jongjohor
 2012 –  Robeisy Ramirez

Noter

Se også 

Vægtklasser i boksning
Langkildegård

Langkildegård er en gammel gård, som nævnes første gang i 1497. Gården ligger i Lunde Sogn, Sunds Herred, Svendborg Amt, Svendborg Kommune. Hovedbygningen er opført i 1844. Hovedbygningen dannede i 2013-2015 ramme om optagelserne til DR's dramaserie,"Arvingerne".
 
Langkildegård Gods er på 142 hektar.

Ejere af Langkildegård 
 (1497-1781) Forskellige ejere
 (1781-1827) Hans Hansen Langkilde 
 (1827-1870) Henrik Hansen Langkilde
 (1870) Kirsten Henriksdatter Langkilde gift Lauesen
 (1870-1882) Hans Lauesen 
 (1882-1929) Hans Henriksen Langkilde 
 (1929-1980) Hans Hansen Langkilde Lauesen 
 (1980) Jørgen Mex-Jørgensen

Kilder 
 J. P. Trap: Danmark 5.udgave, Kraks Landbrug.

Herregårde i Svendborg Kommune
Herregårde i Svendborg Amt
Hærulfstenen

Hærulfstenen er en dansk runesten fra 800-tallet. Den står ved Hærvejen ca. 1 km nordøst for Hovslund Stationsby og kaldes også for Øster Løgum-stenen efter sognet. Stenen har været kendt siden 1592. Efter nederlaget i 1864 blev den flyttet til Tyskland, men i 1951 kom den tilbage til sin oprindelige plads.

Historie 
Runestenen har været kendt siden 1592, og dens tidligst kendte plads var på en mark ved Hovslund umiddelbart vest for "Oxevejen" fra Haderslev. I begyndelsen af 1800-tallet omtales den som stående i en jordvold. Øst for stenen er en bronzealderhøj (Strangelshøj) med en 2 meter høj bautasten. Et sagn fortæller, at stenen vender sig, når den lugter brød.

Stenen blev fredet i 1854, hvorved det blev kong Frederik 7.s ejendom. Samtidig blev den flyttet fra den oprindelige plads til en lille græsplæne i nærheden.

Frederik Karl af Preussen, der var interesseret i historie, fjernede stenen som krigsbytte efter den 2. Slesvigske Krig i 1864 og lod den opstille ved sit jagtslot Dreilinden mellem Potsdam og Berlin. Det var blot en blandt mange ting, heriblandt fund fra Nydam Mose og Istedløven, som blev taget ud af landet. Da krigen var ovre begyndte Danmark at gøre krav på at få stenen tilbage men uden held. Det fortsatte helt til 1951, hvor Berlins borgmester Ernst Reuter tog initiativ til, at Hærulfstenen kom tilbage til Danmark som en forsonende gestus. Den står nu nær sin oprindelige plads.

Beskrivelse og inskription 
Hærulfstenen er 124 cm høj og 24-59 cm bred. Den er af granit

Indskriften består af blot ti karakterer.

Indskriften skal læses nedefra og op og lyder 'Hærulf', som er et mandsnavn. Det er meget karakteristisk for de tidligste runesten, at de er kortfattede.

Referencer

Eksterne henvisninger 
 Danske Runeindskrifter 
 Hovslund.dk – Hærulfstenen 
 Danske runeinnskrifter

Litteratur 
 Inge Adriansen: Erindringssteder i Danmark. Monumenter, mindesmærker og mødesteder, Museum Tusculanum, Kbh. 2011, s. 356 f. .

Runesten i Danmark
Aabenraa Kommune
Heldagergård

Heldagergård er en gammel gård, der nævnes første gang i 1314 og kom senere ind under Hvidkilde gods, som en avlsgård. Gården ligger i Tved Sogn, Sunds Herred, Svendborg Amt, Svendborg Kommune. Den blev tidligere kaldt Haldager.

Heldagergård Gods er på 365 hektar med Edelsminde, Brændeskovgård og Teglværksgården

Ejere af Heldagergård 

 (før 1314) Tyge Vindsen
 (1314-1536) Kronen
 (1536-1781) Forskellige Ejere
 (1781-1804) Poul Abraham Lehn
 (1804) Sophie Amalie Lehn gift Rantzau
 (1804-1806) Hans Rantzau-Lehn
 (1806-1834) Sophie Amalie Lehn gift Rantzau
 (1834) Pauline Christine Hansdatter Rantzau-Lehn gift Holsten
 (1834-1860) Frederik Christian Holsten-Charisius-Lehn
 (1860) Christiane Henriette Barner-Kaas-Lehn gift Rosenørn
 (1860-1892) Otto Ditlev Rosenørn-Lehn
 (1892-1904) Erik Christian Hartvig Rosenørn-Lehn
 (1904) Anna Christiane Adelheid Eriksdatter Rosenørn-Lehn gift Ahlefeldt-Laurvig
 (1904-1909) Frederik Ludvig Vilhelm Ahlefeldt-Laurvig-Lehn
 (1909-1910) Anna Christiane Adelheid Eriksdatter Rosenørn-Lehn gift Ahlefeldt-Laurvig
 (1910-1925) Christian Erik Julius greve Ahlefeldt-Laurvig-Lehn
 (1925-1965) Enke Fru Sophie Larsen
 (1965-1994) Heldagergård ApS
 (1994-2008) Steen Græsted Larsen
 (2008-2011) Niels Erik Petterson
 (2011-) Christian Torben greve Ahlefeldt-Laurvig-Lehn

Kilder 

J. P. Trap: Danmark 5.udgave, Kraks Landbrug

Herregårde i Svendborg Kommune
Herregårde i Svendborg Amt
Nelly Furtado

Nelly Kim Furtado (født 2. december 1978) er en canadisk sangerinde og sangskriver af portugisisk herkomst, instrumentalist og musikproducer.

Furtado blev berømt i 2000 med udgivelsen af hendes debutalbum Whoa, Nelly!, der indeholdt den Grammy Award-vindende single "I'm Like a Bird". Efter fødslen af hendes datter Nevis og udgivelsen af hendes mindre succesfulde album Folklore (fra 2003), vendte hun tilbage til berømmelsen i 2006 med udgivelsen af albummet Loose og dets hitsingler "Promiscuous" og "Maneater".

Furtado er kendt for sin eksperimenteren med forskellige instrumenter, lyde, genrer, sprog og sangstile. Denne aldsidighed er et resultat af hendes brede musiksmag og hendes interesse for forskellige kulturer.

Diskografi

Album 
 2000: Whoa, Nelly!
 2003: Folklore
 2006: Loose
 2009: Mi Plan
 2012: The Spirit Indestructible
 2017: The Ride

Singler 
 2000: "I'm Like a Bird"
 2001: "Turn Off the Light"
 2001: "...On the Radio (Remember the Days)"
 2002: "Hey, Man!"
 2002: "Trynna Finda Way"
 2002: "Legend"
 2003: "Powerless (Say What You Want)"
 2004: "Try"
 2004: "Forca"
 2004: "Explode"
 2005: "The Grass Is Green"
 2006: "No Hay Igual"
 2006: "Maneater"
 2006: "Promiscuous" (med Timbaland)
 2006: "All Good Things (Come To An End)"
 2006: "Say It Right"
 2006: "Showtime"
 2007: "Give It to Me" (Timbaland med Nelly Furtado og Justin Timberlake)
 2007: "In God's Hands"
 2007: "Lo Bueno Siempre Tine Un Fina"
 2007: "En Las Manos De Dios"
 2007: "Do It"
 2008: "Broken Strings" (James Morrison & Nelly Furtado)
 2009: "Manos al Aire"
 2012: "Spirit Indestructible*
 2012: "Big Hoops (Bigger The Better)"

Privatliv 
Nelly blev gift med lydteknikeren Demacio "Demo" Castellon den 19. juli 2008 og separeret fra ham i sommeren 2016.

Referencer

Eksterne henvisninger 

 
 

Sangere fra Canada
Har spillet på Roskilde Festival
Use Your Fingers

Use Your Fingers udkom d. 18. July 1995 og er Bloodhound Gangs første album.
Titlen stammer fra en joke omkring sex, som en ven af gruppen har benyttet ofte.

Numre 

 [1:23] – "Rip Taylor Is God"
 [2:39] – "We Are The Knuckleheads"
 [3:05] – "Legend In My Spare Time"
 [0:22] – "B.H.G.P.S.A."
 [2:59] – "Mama Say"
 [4:23] – "Kids In America" (cover af Kim Wilde's 1981 hit)
 [3:56] – "You're Pretty When I'm Drunk"
 [0:19] – "The Evils Of Placenta Hustling"
 [3:05] – "One Way"
 [0:58] – "Shitty Record Offer"
 [2:26] – "Go Down"
 [0:09] – "Earlameyer The Butt Pirate"
 [2:50] – "No Rest For The Wicked"
 [2:28] – "She Ain't Got No Legs"
 [0:04] – "We Like Meat"
 [2:36] – "Coo Coo Ca Choo"
 [3:02] – "Rang Dang"
 [0:56] – "Nightmare At The Apollo"
 [2:20] – "K.I.D.S. Incorporated"
 [0:47] – Untitled Hidden Track

Bloodhound Gang-album
SBS Radio

SBS Radio A/S var et dansk datterselskab af ProSiebenSat.1 Media, der drev radiostationerne The Voice, Nova FM og POP FM.

Oprindeligt var SBS Radio en del af SBS Broadcasting, der blev overtaget af ProSiebenSat.1 Media i 2007.

Den ældste af kanalerne er The Voice, der begyndte sine udsendelser i 1984. I 1999 etableredes søsterkanalen POP FM, der blev lukket i 2004 efter SBS' overtagelse af Radio 2 året før, men som blev relanceret i 2010.
I 2008 blev Radio 2 erstattet af Radio City, der sendte til 2009, hvorefter dennes frekevenser blev brugt til den nye station, Nova FM, der opstod gennem SBS Radios og TV2s aftale om at drive Den femte jordbaserede FM-radiokanal, som TV2 før havde drevet alene.
SBS forsøgte sig i 2002 med en nyheds- og erhvervsradio, kaldet Nyhedsradioen 24/7, men denne gik ind med udgangen af 2004.

Radiostationerne blev solgt til Bauer Media Danmark i april 2015.

Etableret i 1990
Tysk-Østrig

Tysk-Østrig (Deutschösterreich eller Deutsch-Österreich) var oprindeligt den uofficielle betegnelse for de tysktalende områder i det østrig-ungarske monarki. Ved monarkiets sammenbrud ved slutningen af 1. verdenskrig udråbtes den 12. november 1918 republikken Tysk-Østrig med socialdemokraten Karl Renner som statskansler. Republikken havde som mål at de tysktalende områder skulle sluttes sammen med Tyskland.

10. september 1919 underskrev Karl Renner Saint-Germain-traktaten, der dels indskrænkede det fremtidige Østrig, der måtte afstå områder til Tjekkoslovakiet, Ungarn, Jugoslavien og Italien, dels forbød sammenslutning med Tyskland, dels fastlagde landets fremtidige navn til Østrig.

Forhenværende europæiske lande
Forhenværende republikker
Forhenværende statssamfund i mellemkrigstiden
Kortlivede stater
Etableret i 1918
Ophørt i 1919
Østrigs historie
One Fierce Beer Coaster

One Fierce Beer Coaster udkom d. 3. December 1996 og er Bloodhound Gangs 2. album.
På albummet findes "Fire Water Burn" som for alvor gjorde bandet kendt.

Numre 

 [3:10] – "Kiss Me Where It Smells Funny"
 [4:58] – "Lift Your Head Up High (And Blow Your Brains Out)"
 [4:52] – "Fire Water Burn"
 [3:49] – "I Wish I Was Queer So I Could Get Chicks"
 [3:22] – "Why's Everybody Always Pickin' On Me?"
 [2:35] – "It's Tricky"
 [4:05] – "Asleep At The Wheel"
 [3:15] – "Shut Up"
 [7:02] – "Your Only Friends Are Make Believe"
 [4:06] – "Boom" (ft. Vanilla Ice)
 [4:20] – "Going Nowhere Slow"
 [0:50] – "Reflections Of Remoh"

Album fra 1996
Bloodhound Gang-album
Alternative-album
RS Feva

RS Feva er en jolle, der kan sejles af enten en eller to personer.
Alle kan sejle Feva-jollen, store som små og begyndere som øvede har glæde af den. Den er oplagt som springbræt mellem mindre enmandsjoller som Optimisten til større joller som 29'eren.

Feva-jollens største konkurrent er Mirror-jollen, der er mere stabil, men i høj grad mangler Fevaens fart.

To størrelser 
RS Feva fås både som en- og topersonersjolle. De kaldes hendholdsvis RS Feva S og RS Feva XL. Forskellen er sejlene: På RS Feva XL findes et stort storsejl, fok og gennaker, mens der på RS Feva S findes et mindre storsejl, og det er frivilligt, om man sejler med fok og gennaker.

Skrog og rig 

Skroget er lavet af polyethylen. Dette gør, at denne jolle er mindre vedligeholdelseskrævende end andre joller, der sædvanligvis er lavet af glasfiber, og samtidig er den udsædvanlig let og dermed nem at håndtere. Endvidere er Fevaen synkefri, da der er instøbt opdriftsmiddel i skroget.

Sejlene er lavet af dacron eller mylar, og masten og bommen er af aluminium. Masten kan deles i to og kan derfor nemt transporteres.

Udbredelse 
Jollen har været på det udenlandske marked siden 2001, og især i England er det blevet en meget populær og hurtigtvoksende klasse. I Danmark blev de første både af klassen bygget i 2005. Jollens store udbredelse kan skyldes den lave pris, ca. 40.000 kr. fra ny, og fleksibilitet.

Dansk Sejlunion og rederiet TORM har i 2007 sammen satset på udbredelsen af Feva-jollen i Danmark. Sammen har de udbudt 100 Feva-joller til danske sejlklubbber med et økonomisk tilskud på 10.000,- pr. jolle ved køb af 2-6 stk. Dette er et af de største projekter i sejlunionens historie og historien har blandt andet spredt sig helt til Australien. Sejlklubberne har budt projektet velkommen, og på under en måned er de alle de tilskudsberettigede joller blevet solgt.

Eksterne links 

 RS Class Association – RS Feva Owners Club
 RS Sailing – RS Feva

Joller